SHBA, të shkosh nga një shtet në tjetrin për abort 
Rruga kryesore e qytetit Bristol e ndan atë mes dy shteteve, gjysma në Tenesi ku abortet janë të paligjshme dhe gjysma tjetër në Virxhinia ku ato janë të ligjshme 
Pas vendimit të Gjykatës së Lartë të SHBA-së për të hequr mbrojtjen federale për abortin, disa shtete po shkojnë drejt kufizimeve më të ashpra ose për ta bërë abortin tërësisht të paligjshëm. Kjo ka bërë që disa mjekë dhe pacientë të shkojnë drejt shteteve ku abortet mbeten të ligjshme. Korrespondentja e Zërit të Amerikës, Carolyn Presutti sjell detajet. Në Bristol të Tenesisë ku abortet me operacion tani janë të ndaluara dhe ato mjekësore së shpejti do të shpallen të jashtëligjshme, reagimet janë emocionale. “”, thotë Natalie, protestuese kundër abortit. Ndërsa mbështetësit e të drejtave të abortit kanë krijuar një tunel me çarçafë për të mbrojtur privatësinë e pacienteve. Ata as që duan të flasin për median. Olivia, që nuk pranon ta tregojë mbiemrin thotë se klinika ku punon, dërgoi dy gra në shtëpi duke qarë, sepse e kishin kaluar kohën e lejuar për abort. tha Olivia. Për shkak të vendosjes gjeografike të pazakontë të Bristolit, vendi tjetër ku dërgohen pacientët është më afër nga sa mendohet. Rruga kryesore e qytetit shërben edhe si vija që ndan Bristolin mes dy shteteve, gjysma në Tenesi dhe gjysma tjetër në Virxhinia. Kjo do të thotë që abortet me operacion janë të paligjshme në anën e Tennessee dhe të ligjshme në pjesën në Virgina. Kjo i dha një klinike të abortit në Tenesi idenë për të hapur një zyrë në anën tjetër. Në faqen e internetit, “Go Fund Me” janë mbledhur më shumë se 100 mijë dollarë për të financuar klinikën e re. Por, ky vend nuk u përshtatet mirë protestuesve kundër abortit apo Emmitt Russell, shtëpia e të cilit do jetë fqinj me klinikën e re. “”, tha zoti Russell. Star Eans, thotë se ajo bëri një abort para gati një viti, një mundësi që nuk do ta kishte nëse do të mbetej shtatzënë muajin e ardhshëm. “”, thotë Star Eans. Pasi ndalimi i plotë i abortit në Tenesi të hyjë në fuqi, mjeku në këtë klinikë thotë se do të mbyllë zyrën e tij për të gjitha shërbimet shëndetësore për gratë. Ai është 74 vjeç dhe thotë se është lodhur nga polemikat.